අපි දැන් ක්ෂුද්‍ර මූල්‍යකරණයේ ලංකාවේ පසුබිම දෙසට හැරෙමුකෝ.මං කිව්වා වගේම ලංකාවේ ඒ කාලේ ඇතිවුණු සමූපකාර ව්‍යාපාරය මගින් බලාපොරෝත්තුවුනේ ග්‍රාමීය අඩු ආදායම් ලබන ජනතාවගේ ජීවන තත්වය එම ජනතාව මගින්ම ඇතිවන සංවිධානයක් මගින් පලවාහැරීමයි.ඒ යටතේ ග්‍රාමීය බැංකුව සහ පසුකාලීනව මහජන බැංකුව වැනි ආයතනත් බිහිවුනේ අර මුලින් කිව්ව අරමුණම ඇතිව තමා.වර්තමානයේ ශ්‍රී ලංකා මහා බැංකුවේ ප්‍රාදේශීය සංවර්ධන දෙපාර්තමේන්තුවේ මගපෙන්වීම ඇතිව ශ්‍රී ලංකාව පුරාම කුඩා කණ්ඩායම් ක්‍රමය මගින් මේ ක්ෂුද්‍ර මූල්‍යකරණය ක්‍රියාත්මක වෙනවා.ඒ සඳහා ප්‍රධාන පෙලේ වාණිජ බැංකු කිහිපයකුත් සංවර්ධන බැංකු කිහිපයකුත් ක්‍රියාත්මක වෙනවා.ඒ යටතේ කුඩා කණ්ඩායම් ඇති කිරීමත් ඒ මගින් අඩු ආදායම්ලාභී ජනතාවගේ ඉතිරිකිරීම් වැඩිදියුණු කිරීම,සමාජ සජීවීකරණ ක්‍රියා වැඩිදියුණු කිරීම සහ ඔවුන්ගේ ව්‍යවසාය සංවර්ධනය කිරීම සිදුවෙනවා.අන්න ඒ විදිහට පිහිටවපු සමිතියක් ගැන තමයි අපි ඉස්සෙල්ලම සඳහන් කරපු දෙබසේ කතාවුනේ.මේ පිළිබඳව වැඩිදුර විස්තර තවත් ලිපියකින් කියන්න බලාපොරොත්තු වෙනවා.එහෙත් වර්තමානයේ ක්ෂුද්‍ර මූල්‍ය නමින් ලංකාව තුල ක්‍රියාත්මක වන යම් යම් ආයතන සිදු කරන වැඩපිළිවෙලවල් නම් කිසිසේත්ම අනුමතකල නොහැකියි.මං කලින් කිව්වා වගේ ක්ෂුද්‍ර මූල්‍යකරණයෙන් බලාපොරොත්තුවෙන කරුණු දෙකක් තියෙනවා.ඒ තමයි...ඉලක්කගත අඩු ආදායම්ලාභී ප්‍රජාව වෙත ඔවුනට දැරිය හැකි මිලකට මුල්‍ය පහසුකම් ලබාදීම.එමගින් ඔවුන්ගේ දුප්පත්කම අඩුකරලීම.ඔන්න දැන් ඔයාලටම තීරණය කරන්න පුළුවන් ඒ ආයතනවලින් ඒ දේ සිදුවෙනවාද කියලා.ඇත්තටම සිදුවෙන්නේ මේකේ අනිත් පැත්ත.අඩු ආදායම්ලාභී ප්‍රජාවට දරාගත නොහැකි පොලියකට ණය ලබාදීම මගින් මේ වනවිටත් අපේ රටේ ග්‍රාමීය ජනතාවගෙන් විශාල පිරිසක් විශාල ණය උගුලක පටලවලා තියෙනවා.ළඟටම පැමිණ ණය දෙනනිසාත් ඉතා ඉක්මනින් ණය දෙන නිසාත් අපේ ගොඩ දෙනෙක් පොලී අනුපාතය ගැන සැලකිලිමත් වෙන්නේ නෑ.ඒත් හරියට බැලුවොත් මේ ආයතන වෙතින් වෙන්නෙත් අර ඉස්සර ගමේ "පොලී මුදලාලි"ගෙන් වුනුං සේවේම තමා.ක්ෂුද්‍ර මූල්‍ය ගැනත් එය ලංකාවේ ප්‍රායෝගිකව ක්‍රියාත්මක වෙනආකාරයත් ඉදිරි ලිපියකින් පැහැදිලි කරන්නම්.වැඩි දුර විස්තර සඳහා ....